സംഘടനയെ ശക്തിപ്പെടുത്തി മുന്നോട്ട് മാര്ട്ടിന് ജോര്ജ് സംഘടനയെ ശക്തിപ്പെടുത്തി മുന്നോട്ട് മാര്ട്ടിന് ജോര്ജ്പടം... പി. സന്ദീപ് കണ്ണൂര്: സംഘടനയെ ശക്തിപ്പെടുത്തി മുന്നോട്ടുപോകുമെന് നിയുക്ത ഡി.സി.സി പ്രസിഡന്റ് അഡ്വ. മാര്ട്ടിന് ജോര്ജ്. ഡി.സി.സി ഒാഫിസില് വാര്ത്തസമ്മേളനത്തില് സംസാരിക്കുകയായിരുന്നു അദ്ദേഹം. ഏറ്റവും വലിയ മതേതര ജനാധിപത്യ പാര്ട്ടിയാണ് കോണ്ഗ്രസ്. അത്തരം പാര്ട്ടിയില് അസ്വാരസ്യം ഉണ്ടാകുന്നത് സ്വാഭാവികമാണ്. പ്രശ്നങ്ങള് പറഞ്ഞുതീര്ത്ത് ഒറ്റക്കെട്ടായി മുന്നോട്ടുപോകും. കഴിഞ്ഞ തെരഞ്ഞെടുപ്പില് കോണ്ഗ്രസിന് ക്ഷീണം സംഭവിച്ചിട്ടുണ്ട്. പ്രവര്ത്തനങ്ങള്ക്ക് അംഗീകാരം കിട്ടുകയെന്നത് എല്ലാ നേതാക്കളും പ്രവര്ത്തകരും ആഗ്രഹിക്കുന്നതാണ്. കഴിഞ്ഞ തെരഞ്ഞെടുപ്പിന്െറ റിപ്പോര്ട്ട് പരിശോധിച്ച് എല്ലാവരെയും സമന്വയിപ്പിച്ച് മുന്നോട്ടുപോകാനുള്ള ശ്രമമാണ് നടത്തുകയെന്നും അദ്ദേഹം പറഞ്ഞു. ജില്ലയിലെ ജനങ്ങളുടെ വികാരം മനസ്സിലാക്കുന്ന കെ.പി.സി.സി പ്രസിഡന്റ് ഉെണ്ടന്നത് അനുകൂല സാഹചര്യമാണ്. പുതിയ കോണ്ഗ്രസ് ആസ്ഥാനത്തിന്െറ ഉദ്ഘാടനത്തോടെ ജില്ലയിലെ കോണ്ഗ്രസ് പ്രവര്ത്തനം മെച്ചപ്പെടുത്താന് സാധിക്കും. സി.പി.എമ്മിന് അടിത്തറ ശക്തമായ ജില്ലയാണ് കണ്ണൂര്. കോണ്ഗ്രസ് പ്രവര്ത്തകര്ക്ക് ആത്മധൈര്യം നല്കുകയെന്നത് വലിയ ഉത്തരവാദിത്തമാണ്. പാര്ട്ടിയില് ജനാധിപത്യമുണ്ടെന്നതിന്െറ പേരില് എന്തും പറയാമെന്നത് ധാര്ഷ്ട്യമാണെന്നും അദ്ദേഹം പറഞ്ഞു. ഡി.സി.സി ഒാഫിസില് വരവേല്പ്കണ്ണൂര്: നിയുക്ത ഡി.സി.സി പ്രസിഡന്റ് അഡ്വ. മാര്ട്ടിന് ജോര്ജിന് ഡി.സി.സി ഒാഫിസില് ഹൃദ്യമായ വരവേല്പ്. ഞായറാഴ്ച രാവിലെ 10.30ഒാടെ ഒാഫിസില് എത്തിയി അദ്ദേഹത്തെ ഡി.സി.സി പ്രസിഡന്റ് സതീശന് പാച്ചേനി ഷാള് അണിയിച്ച് വരവേറ്റു. മധുരം നല്കി സന്തോഷം പങ്കിട്ടു. ഡി.സി.സി വൈസ് പ്രസിഡന്റ് വി.വി. പുരുഷോത്തമന്, ചിറക്കല് ബ്ലോക്ക് പ്രസിഡന്റ് കല്ലിക്കോടന് രാഗേഷ്, കോര്പറേഷന് കൗണ്സിലര് എം.പി. രാജേഷ്, കെ.എസ്.യു ജില്ല പ്രസിഡന്റ് മുഹമ്മദ് ഷമ്മാസ്, സംസ്ഥാന വൈസ് പ്രസിഡന്റ് അബ്ദുല് റഷീദ് തുടങ്ങിയവര് വരവേല്ക്കാനെത്തിയിരുന്നു. സെപ്റ്റംബര് രണ്ടിന് ഡി.സി.സിയുടെ പുതിയ ആസ്ഥാനത്തിന്െറ ഉദ്ഘാടനത്തിന് ശേഷം പുതിയ പ്രസിഡന്റ് ചുമതലയേല്ക്കും.